
HOMBER CU A TIRA EDDY RINCON 
POR HAYA 19 AÑA DI CASTIGO 


CARTA DI GREMIONAN TA MUSTRA 


GABINETE WEVER CROES 
II LO TIN PROBLEMA 
PA COMPRONDE 
CARTA NA INGLES 


AHATA: 


OCUPACION NA MEI 
TABATA MENOS CU 
NA 2019 Y 2022 


SVT DAMAS 


DAMA ENTRE 17 Y 24 AÑA 
DI EDAD POR INSCRIBI 
P’E SIGUIENTE CURSO NA 
AUGUSTUS PROXIMO 

C 
orte a trata diabierna mainta e caso asesinato di Eddy 
Rincon. Un hoben di 19 aña cu a wordo tira mata dia 30 
di november, 2022. E ultimo palabranan cu el a saca tabata 
pa denuncia kende tal esun cu a tir’e y hort’e. 


For di eynan investigacion a cuminsa y a conduci prome na 
detencion na Mabon di Shannon Williams y después Ka Min 
Li di 17 aña y su primo Jian Wea Li. Nan ta wordo acusa di a 
mata di Eddy Rincon Bravo riba 30 November 2022. 


Ademas di e acusacion aki, ta acusa nan di atraco cu 
violencia cu a causa morto di Eddy Rincon Bravo y e otro 
acusacionnan ta posesion di arma di candela. Tambe OM 
a pidi pa ehecuta e castigonan pendiente cu tur tres tin di 
casonan anterior den cual nan tabata envolvi. 
E caso aki a wordo trata den presencia di familiarnan di e 
victima, kendenan ainda tabata mustra hopi afecta pa e 
sucedido. 


Tambe tabata presente familiar di e acusadonan. 
Williams kende anteriormente no kier a duna un declaracion, 
diabierna mainta a dicidi di papia. Segun su palabranan tur 
cos ta draai rond di un suma di 50 florin cu Eddy mester a 
pague pa un droga cu el a cumpra p’e un rato prome cu e 
tiramento. 


Den auto a surgi discusion pasobra Eddy a bis’e cu e cocaína 
no ta sirbi y e lo paga solamente 10 florin pa esaki. Discusion 
a sigui y, segun Shannon Williams, ta Eddy a saca un arma y 
nan dos a bay lucha pa esaki. 


E hecho cu nan a bay direccion di Tanki na Savaneta, segun 
e acusado, ta pasobra Eddy mester a bay topa cu e homber 
kende tin marihuana bende den cantidad mas grandi. Esta 
pa Shannon. Pero door cu Eddy a saca e arma, a lucha pa 
Eddy no uze contra dje. Dado momento Eddy tabatin e loop 
wanta y e parti patras. Segun e ta bisa, Eddy a purba bula 
for di e bentana, y ey ta momento cu “accidentalmente mi a 
ranca e trekker y e bala a sali”. 
“Mi a spanta y a dicidi di core bay for di e sitio.” 


Fiscal a bisa cu e ta haya Shannon culpabel di a mata y cu el 
a horta e placa for di dje. Pa esaki el a haci diferente evalu- 
acion, y mirando cu e no ta un desconoci pa husticia, y cu 
tabatin arma den poder caba den pasado ta pidi un castigo 


di 19 aña. 


Den e caso di e otro dosnan no a haya proba cu nan tabata sa 
kico Shannon tabata di bay haci. Por sospecha cu Ka Min lo 
tabata sa pero no tin prueba pa esaki. P’esey a pidi condena 
solamente pa posesion di un otro arma di candela cu Ka min 
tabatin y cu el a pidi su primo Jian Wea Lin sconde p’e. 


A condena Jian Li na 12 luna y ehecuta e 6 luna cu e 
tabatin condicional di un caso anterior. Pa Ka Min a pidi 
jeugddetentie. Esta 18 luna di cual 6 luna ta condiciona y 
dos aña di prueba, door cu e ta menor di edad na momento 
di e sucedido. 


Aki tres siman tin sentencia den e otro caso. 


Homber cu a tira Eddy Rincon 
por haya 19 aña di castigo 

F 
or di documentonan ricibi, AWEMainta a tuma nota di 
un reaccion rapido di gremionan, relaciona cu declara- 
cion duna pa gabinete Wever Croes II den persona di Prome 
Minister Evelyn Wever Croes, relaciona cu e rapport conoci 
como “Level Playing Field.” 


Diaranson mainta Prome Minister a declara den un confer- 
encia di prensa, cu gremionan a “sostene y a firma” e 
rapport bou nomber di ‘Level Playing Field’ riba e asunto di 
‘BBO na frontera. 


Den oranan di merdia di mesun 
diaranson 7 di Juni, gremionan c’un carta 
dirigi na Prome Minister Wever Croes 
den cual gremionan ta desmenti e 
observacion di e mandatario, mustrando 
entre otro cu “We must clarify that 
this statement is not correct.” 


Mesora gremionan a señala cu loke nan NO a sostene e 
rapport final pa varios motibo, cual lo a ser informa na 
gobierno durante di un reunion cu tur ‘stakeholders’ riba 
e materia aki den cual a participa ex Presidente di Aruba 
Chamber of Comerce, kende ya no ta den e funcion ey. 


E carta cu Prome Minister y su gobierno awor ta uza como 
prueba cu gremionan lo a sostene e rapport, gremionan a 
mustra cu e carta ey ta un ‘declaration by the chamber’ pero 
e firmanan bou di e documento, ningun momento tabata pa 
sostene contenido di e rapport ‘Level Playing Field.’ 


E carta segun gremionan, a ser inclui den e rapport sin 
consentimento di esunnan cu a firma esaki loke kisas a 
resulta despues den salida di e Presidente di KvK. 


Den un carta di gremionan di dia 15 di Augustus di 2022, a 
presenta varios punto riba cual gremionan tabata kier clar- 
idad, cu ta pone den e rapport final, entre otro: 
• Gobierno a dicidi pa implementa un reforma fiscal, incluso 
un VAT/BTW SYSTEM pa dia prome di Januari 2023 


• Consecuencianan di implementacion di e reforma fiscal aki 
lo a tin un impacto financiero y administrativo hopi drastico 
tanto pa sector comercial, dunado di trabou y trahadonan 
• E concepto di ley aki no a wordo comparti ainda, loke ta 
pone cu implementacion di esaki pa dia 1 di Januari 2023, 
no ta algo realistico y no ta brinda mucho tempo pa stake- 
holders prepara pa e implementacion aki 
• ‘stakeholders’ ta di opinion cu cualkier reforma tin cu 
contene cambionan no complica hunto cu 
Den e carta aki tambe di augustus 2022, gremionan a 
presenta nan preocupacion serio y entre otro riba e siguiente 
puntonan y a mustra gobierno e tempo ey cu pa NO imple- 
menta cualkier reforma fiscal of aumento di e impuestonan 
actual sin cu stakeholders tabatin suficiente tempo pa 
analisa y provee nan punto bisa riba e legalisacion proponi. 


Na mes momento den mesun 
carta aki, gremionan a mustra gobierno 
cu stakeholders den e asunto aki lo 
instala un comision di tres experto 
pa entre otro analisa e reforma fiscal 
cu gobierno ta propone y pa determina 
e consecuencianan financiero, 
economico y social cu e introduccion 
di e ley aki ta trece cu’ne. 


Por ultimo gremionan for di luna di Augustus di aña a mustra 
gobierno cu gremionan lo provee sugerencia y conseho 
relaciona cu reforma cu ta sirbi e interes general di e pais. 


Pues esey tabata contenido di e carta cu gremionan a 
firma pero cu pa un motibo of otro gobierno a inclui den e 
rapport di “Level Playing Field” pa loke ta introduccion di 
BBO na frontera. 


Carta di gremionan ta mustra 


Gabinete Wever Croes II lo tin problema 
pa compronde carta na Ingles 

A 
ruba Hotel & Tourism Association 
(AHATA) ta acumula e cifranan di 
ocupacion y prijs di hotelnan tur luna y 
CEO di AHATA, Tisa LaSorte, ta rapor- 
ta cu den luna di Mei e grado di ocupa- 
cion ta 9% menos cu di 2019, pero e 
RevPAR ta mas halto ainda. 


MEI 2023: 
• Ocupacion: E grado di ocupacion 
tabata 74%; cual ta 6% menos cu 
grado di ocupacion na Mei 2022. 


• ADR: E balor averahe di cada camber 
bendi tabata $295.81; un aumento di 
13% compara cu Mei 2022. 


• RevPAR: E entrada averahe pa 
tur camber disponibel tabata $217.45 
cual ta un crecemento di 6% compara 
cu Mei 2022. RevPAR ta e indicador 
principal di e resultado financiero 
prome cu desconta gastonan opera- 
cional y impuesto. 


JANUARI – MEI 2023: 
• Ocupacion: E ocupacion averahe di 
prome 5 luna tabata 81%; un aumento 
di 17% compara cu e mesun tempo- 
rada na 2022. Na 2022 e prome 3 luna 
di aña tabata afecta negativamente pa 
COVID ainda. 


• ADR: E balor averahe di cada camber 
bendi tabata $374.74; cual ta 15% 
mas cu mesun temporada na 2023. 


• RevPAR: E averahe di prome 4 luna 
tabata $301.86; 34% mas compara cu 
e mesun temporada na 2023. 


PROYECCION: 
Proyeccion actual pa ocupacion averahe 
di hotel pa Juni ta 71%, pa Juli ta 75%, 
y pa Augustus ta 73%. Expectativa pa 
ocupacion averahe di ful aña 2023 to 
74%, cual ta representa un reduccion 


di 12% compara cu e averahe di aña 
2019. Mientras cu recuperacion tabata 
fuerte den prome lunanan di 2023, por 
constata comienso di menos demanda 
den reservacion pa e ultimo lunanan di 


aña. 


TIMESHARE: 
Ocupacion na propiedadnan Timeshare 
tabata 86% na April. 


AHATA: 


Ocupacion na Mei tabata menos cu na 2019 y 2022 

June 9 – June 12 


*Valid on retail sales of retail products only. Discount taken off of our list price. Sale pricing or other offers that result in greater savings will supersede this offer. Must 
surrender coupon at time of redemption. Cash value: 1/100 of 1¢. Offer excludes previous purchases, gift cards, Multi-Purpose primers, Peel & Stick Paint Samples, 
Sketch Pad® Dry Erase Coating, ladders, spray equipment and accessories. Other exclusions may apply, see store for details. Valid at US/Caribbean/Puerto Rico Sher- 
win-William retail paint stores only.. We reserve the right to accept, refuse, or limit the use of any coupon. Offer valid 06/9/2023- 06/12/2023. 


Your neighborhood Sherwin-Williams 
store is right around the corner. 


PAINTS & STAINS 
40% 
OFF 
* 


Plus 30% off Supplies 


Sale prices starting at ƒ52.72 


N 
icole Godett ta un trahado social di SVT y 
su trabao ta basicamente yuda y guia den 
e desaroyo personal di cada cursista, pero 
tambe profesional. E ta conta cu ta haya tanto 
mucha muhe y mucha homber for di diferente 
parti di Aruba y di diferente background. Aki 
nan tin cu forma un grupo y tin nan cosnan cu 
nan ta pasa aden diariamente, sea na cas of 
den e grupo mes. 
Godett t’ey pa duna sosten den e parti ey. 
Tambe den e parti di Fase II, unda cu nan ta 
bay stage, Godett t’esun cu tin e contacto cu 
e companianan cu ta yuda e cursistanan cu 
stage.Tambe e tey pa yuda y curasha e cursis- 
tanan pa sigui e bon trabao. Tin biaha e mente 
ta haci cu nan ta fada y Godett tey ta duna 
e empuhe p’asina nan por yega na nan meta 
cu nan a pone den e prome Fase pa nan por 
cumpli cu esey n’e ultimo fase. 


Aki nan tin contacto cu famia y amistad p’asina 
crea un vangnet p’e hobennan pa durante aña 
nan t’ey y curasha y guia nan pa nan caba 
exitosamente. Godett ta gradici tur esunnan 
cu ta yuda den esaki, cual ta Enseñansa pa 
empleo den e parti di curso, cu ta man habri p’e 
trayecto aki. Tambe tur e companianan cu ta 
habri nan porta p’e cursistanan y ta duna nan 
e confiansa pa sigui traha na nan empresa. Tin 
di tene cuenta cu lo ta tumando contacto cu e 
empresanan p’e grupo femenino y tambe tur 
esunnan cu ta interesa como hoben y famia, 
por fabor tuma contacto. 
Jessica Ras a comenta cu tin informacion kico 
ta Formacion Social, vooral awo cu ta bezig cu 
e di dos grupo cual ta di damas. 


Esaki ta un yamada p’e damanan entre 17 y 24 
aña, no tarda y bin inscribi na Marinierskazerne, 


SVT Damas 


Dama entre 17 y 24 aña di edad por inscribi 
p’e siguiente curso na augustus proximo 


p’asina nan tambe por forma parti di e grupo cu ta bay start na augustus. 


Pa mas informacion por tuma contacto cu 5225352 of na 5225351. Tambe 
por manda un Whatsapp na 5645339 of por busca e informacion riba nan 
pagina di Facebook di Formacion Social. Tin cupo pa 25 hoben femenino. 
Tin un seleccion di procedura p’esey. Si e hobennan cu ta interesa, aplica 
mas pronto posibel pasobra tin diferente actividad cu nan tin cu haci 
prome cu mira si nan por drenta den e grupo cu ta cuminsa na augustus. 

EXECUTORIALE VERKOOP 


Ten overstaan van notaris mr Chamila Agnella 
Tromp of haar waarnemer zal op VRIJDAG 7 JULI 
2023 om 10:00 uur 's-morgens bij de Kamer 
van Koophandel (Auditorium) aan de L.G. Smith 
Boulevard 10, Oranjestad, Aruba, in één zitting bij 
opbod en afslag in het openbaar worden verkocht, 
ex artikel 3:268 van het Burgerlijk Wetboek van 
Aruba: 
SAVANETA 195-C 
een woonhuis met verder toebehoren staande op 
een perceel eigendomsgrond ter grootte van 
ongeveer negenhonderd vierenveertig vierkante 
meter (944 m2), gelegen te Savaneta in Aruba, 
kadastraal bekend als Derde Afdeling Sectie H 
nummer 46 
richtprijs: Afl. 315.000,-- 


- Een onherroepelijk en onvoorwaardelijk onderhands bod kan 
worden uitgebracht tot en met uiterlijk donderdag 23 juni 2023 ten 
kantore 
van 
NewLeaf 
Notary 
of 
via 
email 
auction@newleafaruba.com. Het biedingsformulier is zowel op het 
kantoor 
van 
NewLeaf 
Notary 
alsmede 
op 
de 
website 
www.newleafaruba.com verkrijgbaar. 
- Iedere bieder is gehouden, zowel bij het uitbrengen van een 
onderhands bod als op de veiling zelf, zich te legitimeren met een 
geldig paspoort of ID en middels een bereidheidsverklaring, een 
bankgarantie of andere vorm van zekerheid aan te tonen aan de 
Executant in staat te zijn tot nakoming van zijn bod en de 
bijkomende kosten. 
- De Executant behoudt zich het recht voor de executieveiling uit te 
stellen dan wel op te houden zonder daarvoor de reden te noemen. 
- Op de veiling zijn van toepassing de Algemene Veilingvoorwaarden 
voor Executieveilingen (AVVE) en de Bijzondere Veilingvoorwaarden 
zoals vastgesteld door notaris mr. Chamila Agnella Tromp. 
Voor vragen of meer informatie kunt u een email 
sturen naar auction@newleafaruba.com of de 
volgende website bezoeken: 


M 
anera ta conoci Sociaal Vormingstraject ta 
un programa caminda cu e hobennan mas- 
culino sea cu nan a drop-out of kier un di dos 
oportunidad den sociedad, por registra y forma 
parti di nan, unda cu nan por haya disciplina y 
naturalmente forma un carera. 


Awo e damanan tambe por registra y join na 
Sociaal Vormingstraject (SVT). Esaki ta special- 
mente p’e damanan cu no ta haciendo nada of 
kier un di dos oportunidad. E trayectorio aki ta 
di 4 luna largo. 


Luitenant Vrolijk ta forma parti di Arumil y ta 
troepcommandant y a draai e ultimo dos SVT 
fase I. SVT ta consisti di dos fase. E prome fase 
t’e fase militar, unda cu ta forma e hobennan y e 
di dos fase t’e fase di opleiding cu stage. 


Arumil ta responsabel p’e prome fase. E prome 
fase ta consisti mas of menos di 16 siman, cual 
por varia di 1 siman pa 2. E prome tres simannan 
e hobennan ta keda den kazerne y no ta bay cas. 
Durante e prome tres simannan nan lo tin nan 
prome mondi y lo cuminsa bay cas den fin di 
siman. Despues di esey lo bay kazerne di dialuna 
pa diabierna y ta haya e oportunidad di bay cas 
durante fin di siman tambe. Esaki ta p’e resto di 
e opleiding. 


Lo tin un momento durante e opleiding cu nan 
por bin di 7:00 am pa 3:00 pm pa mira nan habi- 
lidad cu nan a siña durante e fase militar y por 
tuma e responsabilidad di bin 7:00 am y bay cas 
3:00 pm y hiba un bida normal. Durante e prome 
dos lunanan nan ta dentro di e opleiding. 


Kico nan ta siña durante e prome fase? 
E prome fase ta basa riba doctrina militar. Esta 
haal e timing, tene respet, comunica, traha den 
team. 
E ta un fase militar pero menos arma. Ta siña 
nan cana den mondi cu compass. Tambe ta siña 
nan marcha y tambe zelf hygienne. 


{Cont. na siguiente pagina} 


Por forma un union cu disciplina 
Awo e damanan tambe 
por forma parti di 
Sociaal Vormingstraject 

{Cont. di pagina anterior} 


Con pa tene bo mes, cana cu pecho na laira y mustra nan 
diferente skills & drills cu nan por uza den e di dos fase. 
Esaki ta pa percura cu durante e di dos fase unda nan ta bay 
diferentre opleiding y bay stage, nan por yega na tempo, ta 
yega nechi, tin respet pa nan superior. 


Corporaal Leito t’e persona cu ta encarga cu SVT-dames. E 
experiencia di e parti di hende muhe, ta un opbouw methode. 
Ora cu nan drenta, hopi di nan en principio, loke ta fisico y e 
parti mental, por haya cu ta menos fuerte y den e caso aki lo 
mira e opbouw di e mucha muhenan. 
Nan ta baha di peso, nan ta forma musculo. E parti di come- 
mento y metabolismo ta sobresali y ta crece. 


Tambe ta ripara e teamwork cu nan ta haci hunto. Ora cu 
nan drenta nan ta custuma cu prome nan ta nan so y haci 


cos individual. Pero e experiencia militar ta caminda cu nan 
ta cera como famia y bira manera ruman, ta siña compronde 
otro y deal cu otro, cual ta haci e experiencia aki mas inte- 
resante. 


Tambe ta ripara cu tin di nan cu por tin algun ‘anger issue’, 
pero ta siña deal cu ne y control’e, cual ta haci esaki hopi 
great p’e trayecto di e damanan. 


Otro experiencia ta cu loke ta haci esaki hopi bunita, na 
bunita tur ta bira amiga cu otro. Ora di bay stage nan ta bay 
stage cu otro. Ora di bay trabao, un ta haci carpool cu otro 
of si mester topa pa busca bus, nan ta sinta warda otro, cual 
ta haci esaki hopi bunita. 


Den e parti di mondi, tambe algun tin miedo di scuridad, un 
ta compaña otro, cual ta haci e echo bunita den e parti di 
Bvak. 

C 
onforme e tarea di e Comite di Maneho Monetario (CMM) pa evalua, 
determina y duna transparencia riba e accionnan di maneho monetar- 
io di Banco Central di Aruba (BCA), BCA ta comunica lo siguiente. Durante 
e reunion di 25 di april 2023, CMM a dicidi pa mantene e tasa di e reserva 
obligatorio na 25,5 porciento entrante 1 di mei 2023. Di e manera aki, e 
banconan comercial mester tene un balansa minimo na BCA cu ta igual na 
25,5 porciento di e depositonan riba termino cortico di nan clientenan. E 
decision pa mantene e reserva obligatorio na 25,5 porciento ta basa pri- 
mordialmente riba un caida den e estimacion di likides excesivo di e sector 
bancario comercial na fin di maart 2023 compara cu december 2022. BCA 
ta sigui monitorea e desaroyo den e likides excesivo y lo por dicidi di cam- 
bia e tasa di reserva obligatorio, si ta considera esaki necesario. 


E CMM a considera e siguiente informacion y analisis den su deliberacion. 


Reservanan internacional y oficial 
E reservanan internacional, cu ta consisti di reservanan oficial di BCA y 
reservanan di divisa na e banconan comercial, a baha cu Afl. 149,4 miyon 
te cu 31 di maart 2023, compara cu fin di december 2022 (Grafico 1). E 
reservanan oficial a mengua cu Afl. 40,1 miyon, mientras cu e reservanan 
na banconan comercial a disminui cu Afl. 109,3 miyon. Consecuentemente, 
te cu 31 di maart 2023, e reservanan oficial y internacional a suma Afl. 
2.750,8 miyon y Afl. 3.091,9 miyon, respectivamente. 


Mantencion di un nivel adecua di reservanan ta esencial pa mantene e 
tasa di cambio fiho entre e florin Arubano y e dollar Mericano. Teniendo 
cuenta cu esaki, apesar di e caida menciona anteriormente, reservanan 
internacional a keda ampliamente riba e rekisito di tres luna di pago riba 
e cuenta coriente di e balansa di pago den maart 2023. E pagonan riba e 
cuenta coriente di e balansa di pago ta consisti, entre otro, di pagonan pa 
importacion, pagonan di interes na inversionistanan stranhero y transfer- 
encianan pa exterior manera placa manda afo door di trahadonan stran- 
hero. Reservanan oficial tambe a keda dentro di e margen aceptabel basa 
riba e metrico ‘Assessing Reserve Adequacy’ (ARA) di e Fondo Monetario 
Internacional (FMI) (Tabel 1). 


Inflacion 
Inflacion, midi na final di luna contra e luna di e aña anterior, a yega 7,1 


porciento den februari 2023 (januari 2023: 6,6 porciento) (Grafico 2). E 
aumento den e Indice di Prijs di Consumo (IPC) na februari 2023 compara 
cu februari 2022 tabata causa door di e crecemento den prijs di utilidad, 
cu a sigui afecta e componente di ‘vivienda’ (contribuyendo cu 3,1 punto 
di porcentahe). Tambe e prijs di gasolin y prijs pa compra di vehiculonan 
a subi, impactando e componente di ‘transporte’ (contribuyendo cu 1,6 
punto di porcentahe), mientras prijs di e componente ‘cuminda y bebida 
no alcoholico’ tambe a aumenta (contribuyendo cu 1,3 punto di porcen- 
tahe). 


E inflacion midi riba promedio di 12 luna a subi te na 6,1 porciento na 
februari 2023, compara cu 5,8 porciento na januari 2023. E presion infla- 
cionario tabata debi na e nivel eleva di prijs di petroleo riba mercadonan 
internacional y e aumento den prijs di awa y coriente desde augustus 
2022. Ademas, Aruba a importa un gran parti di e aumento den prijs for di 
su partnernan comercial, particularmente Estados Unidos y Europa. 


Mientrastanto, na februari 2023, inflacion basico (excluyendo cuminda y 
energia) a alcansa 3,0 porciento (januari 2023: 2,5 porciento) si midi e 
final di respectivo luna contra e mes un luna di e aña anterior. Basa riba un 
promedio di e ultimo 12 lunanan, inflacion basico a yega na 2,4 porciento 
(januari 2023: 2,3 porciento). 


Likides excesivo di banconan comercial 
E total di likides excesivo di e banconan comercial a disminui di Afl. 819,7 
miyon na december 2022 te na Afl. 725,3 miyon na februari 2023, contin- 
uando riba e tendencia di bahada observa durante 2022 (Grafico 3). 
Ademas, estimacion preliminario di e likides excesivo na maart 2023 a 
indica un caida adicional di Afl. 69,2 miyon compara cu februari 2023. 
Sinembargo, likides excesivo a permanece riba e nivel estima (+Afl. 354,3 
miyon) cu e banconan comercial posiblemente ta desea di mantene como 
un refuerso di likides adicional. 


Entrante 1 di mei 2023 


BCA ta mantene e reserva obligatorio na 25,5 porciento 

D 
iabierna mainta e parlamentario di fraccion di Partido 
di Pueblo Arubano (AVP) a indica di a manda un serie di 
pregunta na Prome Minister Evelyn Wever-Croes despues di 
a tende for di e Nationale Ombudsman di Hulanda cu a man- 
da un carta relaciona cu e diferente obstaculo cu studian- 
tenan di Aruba ta confronta aya. 


T’asina cu durante reunion di IPKO siman pasa na Den Haag, 
a toca e problematica aki den un presentacion cu a haya 
for di e Nationale Ombudsman di e rapport publica na 2020 
titula “Kopzorgen Caribisch Studenten”. 


Aki ta señala varios problema manera e dificultad pa haya 
nan BSN number y consecuentemente no por habri cuenta di 
banco y haci pago. Tambe e echo cu si nan studio ta menos 
di tres aña, no ta bin na remarca pa cuido medico pasobra 
no ta considera como ingezetene. 
“Mester bin cambio y ta urgi esaki. Ta inaceptabel cu ta 
trata nos studiantenan di e manera aki,” asina Wyatt-Ras 
a expresa. Tambe ta pidi atencion pa brain drain haciendo 
mas atractivo pa studiante regresa su isla y paga nan studio. 
Por ultimo tambe a papia di e salud mental manera presion, 
depresion cu ta afecta nan prestacion academico. 


E Nationale Ombudsman, Reinier van Zutphen a trece dilanti 
cu el a manda un carta pa minister president di Aruba y na 
e secretario di estado encarga cu asunto di reino riba dife- 
rente punto. Den dje ta propone pa bin un sorto di decanato 
y pa informa e studiantenan miho prome cu yega Hulanda 
y sa kico ta nan derecho y unda pa acudi pa yudansa. Otro 
punto cu a bin dilanti ta idioma, sosten huridico, etc. 


E parlamentario ta cues- 
tiona e echo cu na Aruba 
no sa nada di dicho 
carta y ta pidi Gabinete 
Wever-Croes bin dilanti 
y comparti kico ta nan 
punto, kico a haci of ta 
bay haci alrespecto. Ta 
importante pa sa ya cu, 
mientras ta yega na un 
solucion 
na 
Hulanda, 
tin por lo menos dos 
aña mas cu beursalendi 
Aruba lo confronta e dificultadnan aki. 


Wyatt-Ras: “Ta importante cu nos studiantenan tin e opor- 
tunidad di studia afo, mi mes ta un. E no ta facil y p’esey 
ta importante pa tin un network pa ora cu tin problema, 
no cay den situacion cu ta pone nan bandona nan estudio. 
Nos mester di persona cu educacion mas eleva pa yuda nos 
pais.” 


Parlamentario Wyatt-Ras a manda un serie di pregunta 
pa minister president sperando cu e no ta pusha nan pa 
otro minister. Frecuentemente e mandatario ta rechasa di 
contesta na Parlamento argumentando cu ta toca na otro 
minister pa haci esey. 


bin bishita nos y probecha! 


Paña di bon calidad na bon prijs. 


Adres: Avenida Milio J. Croes 47 local 3 
Telefon: 5646733 – 5653466 
E-mail: info@carlymar.com 


Parlamentario drs. Mervin Wyatt-Ras: 


A pidi Evelyn Wever-Croes splica kico e ta bay haci cu carta 
di Nationale Ombudsman encuanto studiantenan na Hulanda 

P 
arlamentario y lider di fraccion Raiz, 
Misha Raymond, ta elabora riba su 
bishita na Hulanda unda a atende e re- 
unionnan di IPKO (Interparlementair 
Koninkrijksoverleg) y unda tambe a re- 
uni cu varios grupo di studiante Aru- 
biano. 


E reunionann di IPKO a tuma luga na 
Hulanda durante e prome siman di juni 
2023. Parlamentario y lider di frac- 
cion Raiz, Misha Raymond, a atende e 
esakinan na unda a toca varios topico 
durante e reunionnan manera cambi- 
onan climatico cu ta afecta islanan den 
Reino. Tambe a debati riba con lo atende 
cu e pasado di sclavitud, con lo sigui 
trata esaki den futuro den Reino, y kico 
lo sigui despues di e dispensa di Prome 
Minister di Hulanda Mark Rutte, pa cu e 
pasado aki y e rol cu Hulanda a hunga. 


Un di e topiconan cu a hala atencion 
di Misha ta esun unda e Ombudsman 
di Hulanda a presenta un update di e 
rapport cu ta ilustra e problemanan cu 
studiantenan di Aruba, y islanan den 
Reino, ta encontra ora di bay studia 


na Hulanda. E Ombudsman a duna di 
conoce cu un cantidad di e studian- 
tenan ta indica cu nan ta sufri di prob- 
lemanan di salud mental pero cu nan 
no ta sinti cu un profesional aki na 
Hulanda lo compronde nan paso di 


e diferencia di idioma y cultura. Pa e 
motibo aki despues di IPKO, Misha a 
organisa encuentronan cu varios grupo 
di studiante na Hulanda, pa haya feed- 
back directo di nan, pa wak kico ta biba 
bou di nan, pa cu nan salud mental. 


Parlamentario Misha Raymond riba reunion di IPKO 


Y encuentro cu studiantenan Arubiano na Hulanda 

D 
iabierna atardi rond di 4:30 e crusada 
conoci na Sero Pita ta bolbe ta den luz 
negativo, unda cu un otro accidente pa fal- 
ta di preferencia a sosode. Un accidente hopi 
fuerte a sosode diabierna atardi, momento cu 
habitantenan a scucha un zonido duro cu a 
resulta di tawata un accidente entre dos auto. 
Mesora habitantenan a bati alarma na 911. 


Ambulance tawata prome na e sitio, y ta 
constata cu tin dos persona levemente herida. 
Mirando e impacto, si tawata tin hende sinta 
unda e pickup dal por a resulta seriamente 
herida. Locual nos por a mira un biaha mas, 
mescos e otro accidentenan ta cu e Hyundai 
H1 a subi e crusada, net momento cu e pickup 
Nissan tawata yegando. Por mira cu e pickup 
a dal net memey di e Van mande bay pega den 
mondi. 


Debi na e impacto fuerte, diesel di e Van a 
cuminsa basha y mester a pidi presencia di 
Brandweer pa trata cu ne. Un segundo ambu- 
lance a presenta, pa transporta un herido di e 
Van y un herido di e pickup.  


Polis di trafico tambe mester a presenta ta 
haci su investigacion.  
Mescos den e casonan anterior nos ta sigui 
bisa, mester haci algo cu crusada, sea pone 
borchinan mas duidelijk of manera ta haci- 
endo na e otro areanan unda hopi accidente 
ta sosode, construi un rotonde. 


Dos persona herida 
den accidente na 
crusada di Sero Pita 

D 
iabierna merdia 
brandweer a sali 
pa un candela den 
Olijfistraat. 
Prome 
unidad 
di 
Brand- 
weer a yega pero lo 
a confronta prob- 
lema cu e vehiculo. E 
candela tawata den 
un cura habri pa- 
tras di Dakota Shop- 
ping Paradise, unda 
cu por a mira bomb- 
eronan pagando al- 
gun material cu lo a 
pega candela. Un di 
dos truck mester a 
presenta pa caba cu 
e candela y evita es- 
aki di expande. 


Candela patras di Dakota Shopping Paradise 

R 
enaissance Wind Creek Aruba Resort, a habri e prome 5 
o’Clock Par & Chill den portfolio di Margaritaville diabi- 
erna ultimo dia 9 di Juni na Renaissance Marketplace. E luga 
nobo y excitante aki di deporte ta conta cu tecnologia avan- 
sa di weganan di sport manera golf den 3 “suite” mientras 
bo ta disfrutando di e menu amplio di 5 o’Clock Somewhere 
Bar cu un variacion di cuminda sabroso como tambe di e 
cocktail nan famoso cu Margaritaville ya bon conoci. 


Bishitante di edad di 16 aña bay ariba por scoge for di 11 
diferente opcion di wega incluyendo golf, tennis, lacrosse, 
futbol, basket & baseball – cu ta wordo hunga den un di e 
3 state-of- the-art suite sportivo, avansa & comodo di Par 
& Chill. Lo por gosa di competencia virtual como un solo 
hungado, of por haci esaki hunto cu famia of amigo como- 
damente den un di nos 3 suite nan cu capacidad di 8 pa 10 
hungado.  


Nos ta hopi entusiasma y orguyoso di por a habri e prome 
5 o’Clock Par & Chill treciendo asina un experiencia unico 
di entretenimento di weganan virtual aki na Aruba pa tur 
nos localnan como tambe bishitantenan di afo, asina Sr.Paul 
Gielen, Gerente General di Renaissance Wind Creek Aruba 
Resort ta declara. Nos tin ya caba un reputacion di brinda 
servicionan unico y sin igual cu no ta disponibel na ningun 
otro parti na Aruba, y habriendo asina e prome luga di entre- 
teniendo virtual di sport & golf ta un momento di orguyo pa 
nos ekipo completo 


5 o’Clock Par & Chill tambe lo ofrece un variedad di sabor 
riba nos menu manera, burgers, wings, snack platters & 
light bites como tambe algun desserts, y pa refresca tur nos 
bishitante nan no por keda afo e cocktials como tambe otro 
bebidanan popular di Margaritaville manera “boat drinks”, 
margarita, frozen cocktails y un variacion di bebidanan sin 
alcohol.  
Sea bo ta un deportista of un aspirante nobo den un di e 
diferente weganan, 5 o’Clock Par & Chill lo ta e luga perfecto 
pa forma un grupo y pasa un rato agradabel. Un luga ideal 
pa celebra dia di tata hunto cu famia, laga papi demostra 
su talento deportivo.Lo tin diferente packete nan disponibel 
pa ora como tambe pa fiesta of evento nan priva. Tarifa pa 
ora ta cuminsa di $30, depende di e cantidad di persona di 
e grupo, como tambe den prijs pa oranan adicional y oferta 
di cuminda & bebida. 


Pa mas informacion, bishita nos Instagram page @5oclock- 
parandchill of e-mail nos na Chosingloy@5oclocksomewhe 
rearuba.com. 


Renaissance Wind Creek Aruba ta anuncia inauguracion di 5 o’clock Somewhere Par & Chill 
Margaritaville su prome 5 o’Clock Somewhere Par & Chill a habri 

R 
epresentantenan di e diferente Ministerionan di Salud di 
Curaçao, Aruba, Sint Maarten y Hulanda a bini hunto na 
Curaçao den siman di 5 te cu 9 juni pa e di cinco edicion di 
‘Vierlandenoverleg’ riba topico di Salud Publico. Esaki ta un 
plataforma unda acuerdonan importante ta wordo haci pa 
mehoracion di cuido di salud pa e ciudanonan di e islanan 
den Caribe cu ta forma parti di Reino. 


Durante e encuentro e siguiente topiconan riba tereno di 
salubridad a wordo discuti: Implementacion di e maneho 
internacional riba salud publico, capacidad pa ta prepara 
pa un pandemia, coordinacion y trabounan conhunto 
den caso di crisis y desaster den region, ley di cuido di 
salud mental, prevencion/ estilo di bida/ salud den tur 
polisa, cuadro di calidad/ instituto di calidad/ acredi- 
tacion y e Dutch Caribbean Hospital Alliance (DCHA). 
Como resultado di e di cinco edicion di ‘ Vierlanden overleg’ 
e islanan a bin na e siguiente conclusionnan y acuerdonan 
regardando e topiconan di atencion cu a wordo atendi. 


Topico 1. Implementacion di acuerdo internacional di salud 
E islanan a bay di acuerdo pa crea un ‘Caribische HUB’ 
pa reforsa e capacidadnan local riba e islanan por medio 
di conocemento y experticio riba tereno di informacion y 
supervision regional. Tambe pa mehora e trabou encon- 
hunto entre e profesionalnan riba e topico di salud publico 
entre e islanan, RIVM y e diferente otro aliadonan entre e 
islanan cu ta forma parti di parti Caribence di reino y tambe 
Hulanda. Pa realisa esakinan, actividadnan plania pa aña 
2023 y 2024 a ser acorda durante e ‘Vierlandenoverleg’. 


Topico 2. Capacidad pa ta prepara pa un Pandemia 
E islanan na prome luga pa medio di un werkgroep lo bay 
duna conseho den ki forma e e coordinacion, planeamento y 
monitoreo di e preparacion di pandemia mester tuma luga 
dentro di e islanan den parti Caribence reino y reino henter. 
E prome meta ta pa intensiva e trabou enconhunto entre 
e paisnan y islanan den region y reino y mehora e capa- 
cidad pa ta prepara pa maneha un siguiente pandemia. 
E islanan a crea un documento cu ta encera puntonan di 
atencion manera entre otro leynan, siguridad di entrega 
di productonan medico, comunicacion, test, diagnostica, 
supervision, proteccion y sosten na personal di cuido. 


Topico 3. Preparacion di trabou enconhunto den caso di 
crisis y desaster den region 
Bou di e topico aki diferente acuerdonan a ser traha regar- 
dando entre otro pre-evacuacion medico di pashentnan 
critico den caso di menasa di un horcan, adaptacion di e 
plan di maneho di horcan 2023 y ayudo psicosocial pa pash- 
entnan cu ta wordo evacua. 


Topico 4. Cuido di salud mental 
Riba e topico di cuido di salud mental, den e siguiente añanan 
lo enfoca riba conhuntamente concipia un ley basico, miho 
conoci como un ‘kaderwet’ manera por ehempel un ley di 
cuido obligatorio y traha protocol riba maneho conhunto 
entre e Ministerionan di Husticia di tur cuater pais riba 
tereno di cuido psikiatrico. Banda di ley tambe lo traha riba 
prevencion, training hunto y intercambio di conocemento y 
profesionalnan. E paisnan a acorda pa sigui stimula cooper- 
acionnan structural riba tereno di salud mental entre e dife- 
rente instancianan riba e paisnan. 


{Cont. na siguiente pagina} 


Minister Dangui Oduber: 


Exitoso “vierlandenoverleg” cu atencion 
riba Sclavitud di pasado y cuido di salud 

Topico 5. Prevencion/estilo di bida/ salud den tur polisa 
E metanan priorisa segun e werkgroep ta mehoracion di e 
monitoreo di malesanan no transmitibel riba nivel di reino 
bou cual un estadistica di mortalidad y registracion di cancer. 
Como tambe e paisnan lo comparti e ‘best-practices’ riba 
tereno di maneho di salubridad, ‘lessons learned’ y iden- 
tifica similaridadnan den programanan pa asina selecta, 
implementa y evalua e programanan di e prevencion y 
promocion di salud specifico pa malesanan cardiovascular, 
diabetes, cuminda saludabel y movecion. E paisnan lo haci 
nan esfuerso riba un nivel individual pa percura pa “Health 
in all policies” lo keda introduci riba un manera structural. 
Topico 6. Cuadro di calidad/instituto di calidad/ acreditacion 
Den reunionnan structural lo dedica atencion pa harmonisa 
y desaroya reglanan di competencia, normanan di regis- 
tracion pa profesionalnan den cuido, promove experticio di 
profesionalnan den cuido por medio di estudionan, coaching, 
stimulacion di trayectonan di educacion pa e paisnan den 
parti Caribence reino (CAS y BES), y un manpowerplanning 
nacional conforme un metodo standarisa, harmonisacion 
y desaroyo di standardnan di calidad y acreditacion pa tur 


dunado di cuido. 


Topico 7. Capacidad di personal di cuido 
Como prioridad lo enfoca pa haci un analisis riba cantidad y 
calidad di personal di cuido pa cada isla. A base di e resultado di 
e analisis mester traha conhunto cu e ministerionan di educa- 
cion riba e forma con por eleva e capacidad pa mas estudio por 
tuma luga den e ramo di salud pa e islanan di reino den Caribe. 
Topico 8. Dutch Caribbean Hospital Alliance (DCHA) 
E paisnan ta conclui cu DCHA a progresa satisfactoria- 
mente. A tuma nota di e recomendacionnan di DCHA y lo 
reacciona conhuntamente na DCHA. E reunion dentro 
e grupo cu ta monitorea DCHA y DCHA lo keda intensiva. 
Topico 9. Limita consecuencianan di historia di sclavitud 
riba salud publico 
Esaki ta un topico nobo den e programa di ‘vierlandenoverleg’. 
E paisnan a tuma nota cu gobierno di Hulanda den su reac- 
cion riba e rapport “cadena di pasado” no ta menciona e 
consecuencianan cu esaki tin riba salud manera ta ser iden- 
tifica den e investigacion existente. P’esey e paisnan ta haya 
importante pa explicitamente haci un claim riba e fondo y 
conhuntamente lo enfoca riba mitigacion di e consecuenci- 
anan di historia di sclavitud riba e salud fisico y mental di e 
descendientenan. Tambe e determinantenan social di salud 
lo haya e debido atencion. Un comision lo wordo estableci 
cu lo ta encarga pa identifica inversionnan concreto pa crea 
y mehora oportunidadnan pa un bon salud pa esnan envolvi. 
Minister Silvania (Curaçao), Minister Oduber (Aruba), 
Minister Ottley (Sint Maarten) y Staatssecretaris Van Ooijen 
(Nederland) tin confiansa y ta entusiasma cu e trabounan 
conhunto entre e paisnan di reino. E trabou conhunto aki 
mester bay brinda e garantia cu e paisnan por brinda un 
sistema di cuido duradero y un miho cuido medico na su 
poblacion. 


Experiencianan durante crisis a haci visibel con importante 
bon cooperacion entre e paisnan ta pa por mehora cuido 
di salud di e ciudadanonan. E siguiente ‘Vierlandenoverleg 
Volksgezondheid’ lo tuma luga na juni 2024. 


CLiCK aKi Pa ManDa bO 
OPiniOn OF COMEnTariO 
AWEMainta 


E-MaiL na nOTiCia@aWEMainTa.COM 


Diasabra, 10 Juni 2023 
COMUNIDAD 
16 
AWEMainta 


R 
ecientemente dos empleado na Hil- 
ton Aruba Caribbean Resort & Ca- 
sino a ricibi un promocion bon mereci 
pa nan dedicacion, fieldad y high-per- 
formance. 


Assistant 
Director 
of 
Finance, 
Mayrene 
Wilsoe 
Winterdaal, 
trah- 
ando na e resort desde 2019, a wordo 
promovi na e posicion di Director 
of Finance. Mayrene, un local, ta 
forma parti integral di e team anto a 
demostra su talentonan excepcional 
y mentalidad strategico den su veld. 
Como Director of Finance, Mayrene lo 
ta responsabel di supervisa tur aspecto 
financiero di e organisacion, incluy- 
endo planificacion financiero y analisis, 
budgeting, forecasting, y sigurando 
cumplimento cu standard di accounting 
den cuadro cu normanan di e compania. 
Mayrene su promocion ta un testa- 
mento 
cu 
oportunidadnan 
dentro 
di 
industria 
di 
hospitalidad 
pa 
Arubanonan local por briya y aspira 
na yega posicionnan clave dentro 
di e isla su pilar economico primor- 
dial, ta algo cu sigur lo keda sosode 
dentro di e organisacion di Hilton. 
Un mama jong di un mucha homber 
yama Matteo, Mayrene ta aprecia bida 
y ta gusta cushina y pasa tempo cu 
amigonan, mientras cu tog traha tempo 
pa su hobby cu ta yud’e conecta su 
mente y curpa, jogging. E ta bisa cu e 
experiencia di bira mama ta un di esun 
mas increibel cu el a yega di haya, y esaki 
ta hayando su mes den bon balans cu 
su trabao cual e ta stima, y ta disfruta 
e tempo cu e ta comparti cu su famia. 
Director of Finance, Lennart de Bie, 
trahando na e resort desde 2019, a 
wordo promovi na e posicion di Director 
of Operations na Hilton Aruba. Lennart 


tabata un empleado hopi balioso desde 
e pandemia, demostrando un dedica- 
cion excepcional, expertisio y compro- 
miso, pushando pa cambio positivo y 
contribuyendo na un recuperacion y 
exito di e resort despues di e pandemia. 
Lennart a demostra di ta hopi instru- 
mental den fermenta un ambiente 
laboral colaborativo cu ta promove 
crecemento y excelencia dentro di e 
team. 
Manera Director of Operations, Lennart 
lo ta encarga cu e planificacion strate- 
gico y implementacion di varios inicia- 
tiva operacional, segurando e standard 
di mas halto di servicio y satisfaccion di 
nos bishitantenan. E lo ta responsabel 
pa maneha e operacionnan general di 
e hotel cu enfasis riba e expansion di 
e resort y su ampliacion, lansamento 
di e propiedad su di cuater parti cu 
guestrooms y revitalisacion di guest- 
rooms y facilidadnan existente, incluy- 
endo e lobby, restaurantnan y bars. 
Lennart ta trece cu ne un rikesa di expe- 
riencia den su posicion nobo, biniendo 
for di e posicion di Finance Manager na 
varios propiedad di Hilton. Su experi- 
encia diverso tambe ta inclui trabao na 
otro hotelnan den pasado den region 
Caribense, prome cu join e famia di 
Hilton Aruba. Como miembro di e team, 
e ta conoci pa su pasion pa coremento y 
ciclismo, cual ta refleha su entusiasmo 
y determinacion den su bida personal 
manera tambe su bida profesional. 
Ambos Mayrene y Lennart a yama bon 
bini na Canades, General Manager 
Lawrence Larry Tuck, kende a join e 
famia di Hilton Aruba na April 2023. 
Larry ta encarga pa maneha e expe- 
riencia di nos bishitantenan y opera- 
cionnan hotelero di tur 357 camber. 
Larry a cuminsa su trayectoria den 


hospitalidad den e escena culinario 
global cu varios marca, anto despues a 
haci su transicion na Food & Beverage 
y posicionnan di Resort Management 
na Four Seasons, Fairmont y Nobu 
Hotels. Hilton Arua ta orguyoso di por 
yama Larry bon bini na e team. 


Dos empleado di Hilton Aruba Caribbean 
Resort & Casino ta ricibi promocion bon mereci 

E 
situacion di Serlimar ta keda den discusion. Sigur pa 
loke ta su posicion financiero. 


Nos a tende di e caso den corte, e Surceance van Betaling cu 
e posibilidad pa manda Serlimar Bancaroto y ayo e Servicio 
cu Gobierno ta duna via Serlimar. 


E servicio di Serlimar ta tremendo, tur siman bo desperdi- 
cionan ta ser cogi y hiba pa un compania priva procesa e 
desperdicionan. Berdad por tin fayonan chikito den e lanta- 
mento di e desperdicio, pero nos tur mester acepta cu e 
trahadonan ta haci un tremendo trabao. Tur siman ariba un 
dia fiho esaki ta sosode y nan ta un factor grandi pa tene 
Aruba limpi. 


Awor pa bay ariba e situacion financiero tin un incerti- 
dumbre grandi. Informacion cu mi a ricibi na inicio di 2022 
ta, cu solamente 35% di pueblo ta paga pa recoge e desper- 
dicio. Por ta e cifra no ta corecto, pero esaki e compania mes 
por splica. Pues si ta asina cu 65% di nos pueblo no tabata 
pagando, esaki ta haltisimo. E ultimo tempo via propaganda 
masal di Serlimar tin informacion cu e cantidad di 35% subi. 
Mi no sa cuanto y e ta un bon noticia, pero toch e ta keda 
malo tanten cu e no yega 100%. 


Di con tanto hende no ta paga pa e tremendo servicio di 
Serlimar? 
Awor e pregunta ta di con nos hendenan no ta paga pa e 
bon servicio cu nan ta ricibi? 


Na final di 2021 mi tabatin un discusion cu un campañado di 
e partido berde kende a splica cu e politica di su partido ta, 
cu maske cu Serlimar ta un NV, ta gobierno mester cubri e 
gastonan di Serlimar, nan ta conseha hendenan pa no paga 
Serlimar. 


E ta un posicion cu nan mester tin un bon splicacion pe y 
nos tin cu respete y biba cu ne, pero e ta un decision cu ta 
dividi nos pueblo. Un parti cu ta paga y otro parti cu NO ta 
paga, esta un desunion grandi bao nos pueblo. 


Paga o no-paga, a bira un discriminacion, pasobra, laga nos 
bisa 50% ta paga y 50% no ta paga. Esaki ta for di basta 
aña caba, e discriminacion aki ta tumando luga. Un parti ta 
paga pa Serlimar coy su desperdicio y un otro parti ta bisa 
ami no ta paga nada. Hasta bo ta tende e 
expresion “hende kens ta paga”. Gobierno ta fayando 
barbaramente, pasobra nan mester 


trece un fin na e discriminacion aki. 


Ban caba cu e discriminacion, tur ta paga of niun ta paga 
Serlimar. 
Mi proposicion ta pa gobierno MEP/RAIZ trece un discusion 
nacional ariba e pago di Tarifa di Serlimar, anto cu tur partido 
politico, sindicatonan y gremionan di empresarionan. 
Politiconan, sindicalistanan y empresarionan mester mustra 
cara pa yega na un posicion nacional y trece un solucion 
duradero pa e problemanan financiero di Serlimar. 


Mas cu tur, ban stop e discriminacion y ban uni Aruba. Tur ta 
paga of niun ta paga. 


Si sali afo cu ta gobierno mester cubri e gastonan y hinca 
Serlimar bek bao di e aparato gobernamental. Laga e ta asina 
y ban destina parti di Presupuesto Nacional pa Serlimar. 


Of Serlimar ta keda un NV y pueblo completo, esta tur hende 
y sin excepcion mester paga su 
tarifa, teniendo cuenta cu rebaho pa esnan mas vulnerabel 
den nos sociedad. 


E opcion di privatisacion tambe lo bini ariba mesa, pero esey 
lo ta e opcion mas malo y cual lo hinca nos pueblo cu mas 
problema. E maneho di desperdicio lo bira exclusivamente 
un negoshi pa gana placa y pueblo ta bay paga barbara- 
mente. 


Gregorio Wolff: 


Serlimar tur ta paga o niun ta paga 

N 
a Aruba nos ta bibando den un situacion hopi confuso. 
Ora bo lesa corant, wak television o social media, e dis- 
cusion di politica partidario ta dominando casi tur topico di 
esencial importancia pa Aruba. Enbes di uni, dia pa dia nos 
ta bay mas leu for di otro. Bo ta wordo hinca den tal campo 
of den e otro campo. 


E situacion aki for di basta aña caba ta asina. Nos mundo 
politico ta culpabel di esaki. Na nivel nacional e politiconan 
ta trece e ponencianan ofensivo contra e otro partido(nan) 
ariba un tema. 


Politica a crea varios campo pa bringa otro, mal uzando 
social media y prensa. 


Por bisa cu, e campo ey ta cende e candela cu nan posicion 
y enbes cu e otro campo ta paga e candela cu un posicion 
sensato, cu bon splicacion y cu argumentonan, nan ta benta 
gasolin ariba e candela cu nan posicion cu ta diferencia 180 
grado compara cu esun di e otro campo. Despues bo ta wak 
e militancia ta sigui su lidernan. 


Hopi na Aruba ta bisa cu politica na Aruba a bira un porkeria, 


cual no mester ta. Politica mester keda algo noble, pasobra 
alfin y alcabo ta politiconan ta dirigi nos pais. 
Aruba mester uni ariba asuntonan nacional pa pueblo 
completo y mustra UN cara sincero. 


Considerando tur locual mi a trece tocante e union ariba 
asuntonan nacional. 


Tambe teniendo na cuenta cu e puntonan 1 y 2 di comuni- 
cado aki y pa eleva politica na Aruba, mi ta propone na gobi- 
erno pa institui un sorto di Dialogo Nacional Continuo pa 
discuti temanan nacional y di hopi importancia pa crea e tan 
anhela Unidad na Aruba. 


Gregorio Wolff: 


Turismo ta sigui igualito, hopi turista, 
ora di menos turista, retiro y no lubida ON-CALL 


D 
os siman pasa mi a publica un comunicado con malo e 
situacion ta desaroyando contra e clase trahado na Aru- 
ba. Cu prueba mi a mustra e desaroyo aki, unda e cifranan di 
e indicadornan economico y social ta indica un crecemento 
economico grandisimo pa e grandinan y atraso formal pa e 
clase trahado durante Status Aparte. 


Awe atrobe despues di e pandemia Covid-19, nos ta mira 
cu e mesun desaroyo ta sigui. Na hotelnan, despues di un 
temporada halto cu hopi bishitantenan di turista na Aruba, 
luna di mei a yega atrobe cu e temporada cu un tiki menos 
turista. 
Ya e medidanan contra e trahado a cuminsa. Trahadonan 
kendenan a traha duro pa duna e miho servicio na turistanan 
a bira di mas y ya no ta necesario mas. Hotelnan a cuminsa 


benta trahadonan afo. Nan ta wordo retira pasobra e hotel 
no mester di nan mas. Nan a wordo uza of miho bisa maluza 
y despues benta afo. 


Nan a ricibi e mensahe cu nan no ta wordo lubida y cu ora 
nan mester di nan, p.e. pa un weekend cu hopi turista nan lo 
yama nan pa bin yuda. Pues trahadonan mester ta contento 
cu nan ta keda ON-CALL. 


Esaki ta Turismo na Aruba aña 2023, e mesun storia aki bo 
ta tende na e islanan turistico den Caribe. Aki tambe palabra 
ta na Gobierno pa busca un forma pa stop e abuso aki. E 
trahado tambe kier biba cu un siguransa di tin un empleo 
sigura pa largo tempo, pa asina e por proyecta cosnan pa e 
mes y pa su famia. 


Gregorio Wolff: 


Dialogo nacional continuo 

A 
ruba Lions Club manera ta custumber cu su activi- 
dadnan pa sirbi comunidad pa mas cu 75 aña riba 
nos isla, a organisa un feria di salud dia 3 di Juni ultimo 
caminda cu mas di 160 ciudadano por a ricibi un chekeo 
medico gratituamente. 


Riba e dia aki henter e vecindario di Aruba Lions Club a 
wordo converti den un campo di salud unda cu por a mira 
tentnan grandi y tambe diferente truck di salud staciona, 
cuminsando for di e edificio di Aruba Lions Club te cu e 
edificio di FEPOH a wordo uza den e exitoso proyecto aki. 
Cu esaki Aruba Lions Club kier a gradici tambe e compa- 
nianan cu a juda; Dyon Center, Paradera Party Center, 
Bureau Rampen Berstrijding Aruba, SUBWAY, Universal 
Technologies Aruba, Dropzone Aruba, Anthony Dijkhoff, 
ARDI F&B. 


Por a mira for di oranan trempan di mainta, hendenan 
para ta warda pa cuminsa registra y asina cuminsa e dia 
cu por a haci control di wowo, control di horea, control 
diabetico, colesterol y presion, por a trece dentadura 
pa limpiesa den e “Smile Mobile” y tambe por a haci e 
control y conscientisacion pa cancer di pecho. 


Mester bisa cu e tawata un actividad bon hinca den otro 
y mira cuanto di e jacket geel nan di e miembronan di 
Aruba Lions Club tawata pendiente di cada momento y 
di cada persona pa guianan unda cu tawata tin mester y 
asina mustra un bon coordinacion den cada seccion. 
Algo remarcabel tawata pa mira e bunita cooperacion di 
tur e boluntarionan cu tambe a traha hunto cu e leonnan 
den e proyecto manera Mary Joan Foundation cu su ekipo, 
por a mira tambe un grupo di Quota Club cu a yuda den 
e parti di control di horea, un cantidad di doctor y studi- 
antenan di Xavier University cu a haci e parti di control di 
sanger y tambe e optometristanan di Precision Eye Care 
y Aruba Vision Center cu a encarga cu e parti di wowo y 
por ultimo e Smile Mobile cu Technodent Aruba. 


Esakinan sigur a bay hunto cu e grupo grandi di e miem- 
bronan di Aruba Lions Club hunto cu LEO Club Aruba y 
tambe e “Friends of Lions” cu por a yuda mas di 160 
persona den nos comunidad pa ricibi un of mas control 
medico y si tawata necesario un conseho. 


Por lo general por mira atras e necesidad den comun- 
idad pa tipo di proyectonan asina y sigur di Aruba Lions 
Club cu ta sigui sirbi comunidad caminda tin necesidad. 
Un Pabien na Aruba Lions Club y tur boluntario cu e 
bunita proyecto aki y ta spera cu pronto lo por spera 
mas. 


Exitoso actividad di salud organisa pa Aruba Lions Club 

H 
eart-Centered Leadership Foundation (HCLF) ta anuncia 
regreso di un programa impresionante. Impact Camp ta 
un programa di 4 dia pa hobennan di 14 - 17 aña. HCLF 
ta reconoce e importancia di duna hobennan e chens pa 
nan por alcansa nan potencial den bida. Esaki ta e buni- 
ta oportunidad cu hobennan ta haya ora nan participa den 
Impact Camp. Impact Camp ta promove formacion positivo 
den area personal, social y academico, cual ta duna espacio 
pa hobennan por desaroya habilidadnan cu lo por duna nan 
e forsa y perseverancia pa enfrenta retonan, maneha emo- 
cion, progresa y logra nan meta den bida. 


E 4 dianan di Impact Camp ta inclui e programa ACE 
(Achievement and Commitment to Excellence) Program di 
e organisacion Americano Educare Foundation y un dia di 
programa di HCLF mes. Desde 2012, HCLF a ofrece ACE 
Program na 5 school secundario y dos biaha na un grupo 
total di 170 hoben di tur skina di Aruba. 


Durante e 4 dianan di Impact Camp hobennan lo por 
fortalece: confiansa propio, responsabilidad personal pa 
tuma decisionnan consciente y constructivo, maneha rabia, 
rechaso, miedo y ‘peer pressure’, y comunica emocion na 
manera positivo entre famia y amistadnan. 


Den experiencia di HCLF ofreciendo ACE Program aki na 
Aruba, resultadonan den e delaster añanan a indica con 
sobresaliente e programa aki ta. Hobennan ta raporta cu 
despues di a participa den e programanan a forma un imagen 
propio mas positivo, nan ta mas dispuesto pa coopera cu 
otro, a haya un aprecio pa relacion cu amistadnan mas 
grandi, y a desaroya habito productivo cu a mehora nan 
cifra na scol. Ademas di esaki, hobennan a indica cu nan a 
siña conoce nan mes mihor, curashi pa tuma riesgo, ta mas 
habri, y confia mas. 


Despues cu hobennan a participa den e ultimo ACE Program 
cu HCLF a ofrece na 2019, mayornan a raporta cambionan 
visibel cu nan por a mira den nan yiu manera sali for di nan 
zona di comfortabilidad, acepta y practica expresion propio, 
aumento den motivacion, stima y acepta nan mes, comunica 
nan sintimento y necesidadnan positivamente. 


Na Merca, e ACE Program ta hopi conoci, en particular den 
e area di Los Angeles, unda Educare Foundation ta organisa 
e programa aki regularmente na school secundario. Como 
organisacion, nan ta reporta cu despues di participa den 
ACE Program porcentahe di hobennan cu ta bay school 


regularmente (sin keda cas constantemente) a hisa pa 96% 
y por a remarca cu cifranan di e alumnonan a hisa partic- 
ularmente den materianan manera mathematica y idioma. 
Investigacion di Educare a indica un diferencia grandi den 
e progreso academico for di alumno cu si a participa y 
esnan cu no a participa den ACE Program. Alumnonan cu a 
participa por a mantene mihor concentracion y motivacion 
durante aña escolar cual a yuda nan pa alcansa nan logro 
academico. 


Impact Camp lo tuma luga na Teresita Center, San Nicolas, 
dia 8, 9, 10 y 12 di augustus. Pa mayornan cu ta buscando 
un programa pa nan yiu por fortalece habilidad pa enfrenta 
reto y obstaculo den un manera positivo y cuminsa aña 
escolar cu motivacion y proposito, considera Impact Camp. 
Pa mas informacion tocante Impact Camp y registracion, 
tuma contacto cu HCLF via hclfaruba@gmail.com of por 
manda un WhatsApp na 5841211. Registracion ta cera 15 
di juli 2023. 


Impact Camp ta posibel danki na financiamento parcial di 
UNESCO Aruba National Commision. 


Programa asombroso ‘Impact Camp’ pa yuda 
hobennan cuminsa aña escolar cu confiansa 

BACKGROUND 
O 
ceanonan di mundo ta haci Tera habitabel pa humanidad. Awasero, 
awa potabel, clima, tempo, costa, gran parti di nos cuminda y incluso 
e oxigeno cu nos ta respira ta bin di oceano den ultimo instancia y tur ta 
ser regula pa nan. Oceano y lama ta canalnan vital pa transporte y com- 
ercio. 
Utilisacion prudente di e recurso aki ta clave pa un futuro sostenibel. 
Sinembargo, e actualidad ta cu tin un deterioro continuo di nos awanan 
costero, debi na contaminacion y acidificacion, locual tin un efecto adverso 
riba e funcionamento di ecosistema y biodiversidad y tambe afectando 
pesca artesanal. Areanan marino proteha mester ser administra di un 
manera debido cu suficiente recurso disponibel y regulacion pa reduci 
sobrepesca, contaminacion marino y acidificacion di oceanonan. 
Pa tur e rason aki Asamblea General di Naciones Uni a dicidi cu entrante 
2009, Naciones Uni lo celebra 8 juni como Dia Mundial di Oceanonan, 
mediante Resolucion 63/111, di 5 december 2008. 


Tema pa 2023: Planet Ocean: Tides are changing 
Oceanonan ta cubri mas di 70% di e superficie di nos planeta. Nan ta nos 
fuente di bida dunando sustento na humanidad y tur otro organismo riba 
Tera y ta produci 50% di e oxigeno y ta hogar pa mayor parti di e biodi- 
versidad mundial y fuente principal di proteina pa mas di un biyon hende. 
Apenas un porcion chikito di e oceanonan a ser explora, y cu tecnologia 
moderno ta descubriendo e enorme biodiversidad den e profundidad di 
oceanonan cu te awor no a ricibi mucho atencion. 
Pero e mareanan ta cambiando, y cambionan grandi a inicia. 
Pa 2023 Nacionnan Uni a pone Planet Ocean, Planeta Oceano como tema 
pa enfoca riba e necesidad pa gobiernonan, industrialista y ehecutivonan 
den sector priva, representantenan di sociedad civil, pueblonan indigena, 
streanan y personanan di farandula, activista y cientificonan bini hunto y 
traha hunto pa pone Oceano na prome luga. 


Na 2017 Nacionnan Uni mediante resolucion A/RES/72/73 a proclama e 
Decada di Nacionnan Uni di Ciencia Oceanico pa Desaroyo Sostenibel pa 
e periodo, cuminsando 1 januari 2021, y a invoca e Intergovernmental 
Oceanographic Commission di UNESCO pa prepara un plan di implemen- 
tacion pa e Decada den consulta cu Estadonan Miembro di Nacionnan Uni, 
organisacionnan specialisa, fondo, programa y organismo di Nacionnan 
Uni y demas otro entidad intergubernamental, NGOs y stakeholders. E 
motivacion pa e Decada tawata pa reverti e ciclo di deterioro di salud di 
oceanonan. 


IOC-UNESCO a crea un Plan di Implementacion, y a formula un Roadmap, 
Obhetivo, Desafio y Meta pa logra, tur den e cuadro di e Obhetivonan di 
Desaroyo Sostenibel (SDGs). 
E metanan ta: 
1. Oceano sano den cual e fuentenan di polucion ta identifica y reduci of 
removi 
2. Oceano saludabel y resiliente cu ecosistemanan marino conoci, proteha, 
restaura y maneha 
3. Oceano productivo cu por sostene un suministro di alimento y economia 
marino sostenibel 
4. Oceano predecibel na unda sociedad ta compronde y por responde 
adecuadamente na condicionnan di oceano cu ta cambia 
5. Oceano na unda bida y porvenir ta proteha di peligernan relaciona cu 
oceano 
6. Oceano accesibel cu acceso equitativo na dato, informacion, tecnologia 


y innovacion 
7. Oceano inspirador y atractivo na unda sociedad ta compronde y balora 
oceano en relacion cu bienestar humano y desaroyo sostenibel. 


Na 2018 mediante resolucion A/RES/72/72 Nacionnan Uni a proclama 
2022 como Aña Internacional di Pesca Artesanal y Aquacultura. 
Na 2019, cu resolucion A/RES/73/284 Nacionnan Uni a adopta e Decada 
di Nacionnan Uni pa Restoracion di Ecosistema (2021-2030), cu e meta 
principal pa restora ecosistema terrestre y marino y pone un paro na e 
perdida di diversidad biologico alarmante riba Planeta Tera. 
Na 2021 mediante resolucion A/\RES/76/14 Nacionnan Uni a designa 
2022 como Aña Internacional pa Ciencia Basico pa Desaroyo Sostenibel. 
Na 2022 a tene e Conferencia di Nacionnan Uni riba Oceano, 27 juni-2 juli 
na Portugal den cual a adopta e Declaracion “Nos Oceano, Nos Futuro, Nos 
Responsabilidad” (A/CONF.230/2022L.1). 
Na final di 2022 durante e 2022 UN Biodiversity Conference COP15-CP/ 
MOP10-NP/MOP4 teni den dos parti na Montreal, Canada y Kunming, 
China a adopta e Kunming-Montreal Global Biodiversity Framework formu- 
lando 4 elemento clave pa logra pa 2050 y 23 meta pa logra pa 2030. 
Na 2023 durante e di cinco sesion di e Intergovernmental Conference on 
Conservation and sustainable use of marine biological resources beyond 
areas of national jurisdiction a logra yega na un concepto pa un tratado, 
cual ta spera di lo keda adopta na e di seis sesion 19-20 juni 2023. 
Na januari 2021 e Plastic Waste Amendments of the Basel Convention on 
the Control of Transboundary Movements of Hazardous Waste and their 
Disposal a drenta na vigor haciendo e tema di combati polucion di plastico 
un tema di prioridad. 


Na maart 2022 durante e cumbre UNEA-5.2 na Nairobi ta adopta UNEA 
Resolution 5/14 “End plastic polution: Towards an international legally 
binding instrument” (un Global Plastics Treaty). 
Den un segundo sesion di e Intergovernmental Negotiating Committee pa 
desaroya un instrumento huridico cu forsa di ley internacional pa combati 
polucion di plastico (INC-2), teni 29 mei te cu 2 juni 2023 na Paris na e 
sede di UNESCO a keda acorda pa mas o menos 170 pais pa cuminsa traha 
un prome concepto pa e tratado pa keda presenta na November 2023. 


SITUACION NA ARUBA 
Aruba su lama falta di ley pa regula contaminacion y proteccion di biodi- 
versid y recurso den un forma adecuado. Esaki pasobra falta pa imple- 
menta tratado y falta of tin ley actual deficiente: 
1. No tin Landsverordening Milieubeheer 
2. No tin un Landsverordening Maritiem Beheer pa fiha, regla, proteha y 
monitorea nos zona exclusivo economico riba lama y rikeza mineral den 
fondo den e area aki. 
27 mei 1999 Reino Hulandes a ratifica y implementa e Exclusive Economic 
Zone di Reino Hulandes mediante e Rijkswet instelling exclusieve econo- 
mische zone en cumplimento di exigencia di United Nations Convention 
on the Law of the Sea pa tal. Tur otro isla den Caribe Hulandes, incluso 
St.Maarten y Curaçao a institui nan zona exclusivo economico y tin un Ley 
di Maneho Maritimo. Aruba no tin nada regla. 
3. Convenio pa Diversidad Biologico falta protocol pa implementa 
4. Basel Convention on the Control of Transboundary Movements of 
Hazardous Wastes and their Disposal NO ta implementa 
5. Convention for the Protection of the Marine Environment of the Wider 
Caribbean (Cartagena Convention) ainda falta pa implementa e impor- 
tante LBS Protocol, Land-based Sources Protocol, cual ta regula polucion 
likido y solido cu ta yega lama di actividad riba tera. 
6. Parke Marino Aruba no ta cubri costa completo y awanan teritorial. 
Tiramento di pisca cu speargun den forma controla, ta constitui desvia den 
forma di uitzondering di articulo 9 di e Ordenanza Nacional pa Proteccion 
di Naturaleza y ta viola Tratado pa proteccion y desaroyo di e medio 
ambiente marino di e area regional di Caribe (Tratado di Cartagena) y su 
Protocol concerniendo Areanan Proteha Special y Bida Salvahe. 


Eight to eight, because 
our planet can’t wait campaign 


Dia mundial di oceanonan 

DIADOMINGO, 11 di juni 2023, 
nos ta celebra Corpus Chisti cu un 
Santo Sacrificio di Misa pa 5’or di 
atardi y despues ta sali den proce- 
sion for di misa Birgen di Fatima, 
bishitando y bendicionando casnan 
di famia cu Santisimo y regresando 
misa bek. Nos ta cuminsa cu resa- 
mento di Santo Rosario pa 4’or y 15 
pm. Tur parokiano y pueblo di Aruba 
en general ta keda cordialmente 
invita pa e celebracion aki. Tuma 
bon nota cu e Santo Sacrificio di 
Misa NO ta 6’or manera custumber 
pero 5’or di atardi. Reverendo Pader 
Juancho 
Pilongo 
reemplasando 
Rev. Pastoor Jozef Pelc y Reverendo 
diacono Michael Nicolaas ta invita 
pa adora y compaña nos Señor bibo 
y presente y hibe den procesion na 
e cuatro skinanan di mundo. Boso 
presencia ta altamente aprecia. 


Invitacion 
celebracion Corpus 
Christi 2023 


Na parokia Birgen 
di Fatima Dakota 


D 
iahuebs 8 di juni a tuma luga na 
Archivo Nacional Aruba (ANA) un 
encuentro cu diferente stakehold- 
er riba e tema Historia di Sclavitud 
na Aruba. Na e encuentro aki, Prome 
Minister Evelyn Wever-Croes a repre- 
senta Minister Xiomara Maduro y a in- 
forma e stakeholders di e trabounan 
cu ta wordo haci riba e tema aki. 


Bou di auspicio di Minister Maduro, 
for di aña pasa a cuminsa traha riba 
plannan pa conmemora e fecha 1 di 
juli di 150 aña cu a aboli sclavitud na 
Aruba. Hulanda na December ultimo a 
ofrece nan disculpa y despues di esey 
a sigui traha hunto cu Hulanda den 
e plannan aki. Hulanda den esaki no 


tawata contesta hopi lihe. Apenas e 
diahuebs mainta aki Gobierno a ricibi 
contestacion di Hulanda na unda 
cu Hulanda ta indica cu nan lo pone 
fondo disponibel pa Aruba, Corsou 
y Sint Maarten pa asina cada organ- 
isacion di e paisnan haya mas fondo 
pa traha riba e planificacion cu ta 
tumando luga. Prome Minister durante 
e encuentro a gradici tur stakeholder 
y e comision cu ta trahando hunto cu 
Gobierno den esaki. 


“Riba un di juli, nos lo para keto riba e 
fecha aki. Pasobra ta hopi importante 
pa tur ciudadano conoce nos historia. 
Principalmente pa nos sa kico ta e 
impacto den nos bida diario y kico 


Prome Minister tawata tin un encuentro cu stakeholders na ANA riba e tema: 
Historia di sclavitud na Aruba 


Ta trahando riba plannan pa conmemora e fecha 1 di juli di 150 aña cu a aboli sclavitud na Aruba 


mester haci pa evita cu tin sclavitud di 
un of otro forma atrobe. Mi ta gradici 
e comision pa e trabou cu nan ta haci- 
enda y mi ta desea nan hopi exito cu 
e planificacion pa conmemora dia 1 
di juli na unda Aruba lo para keto pa 
inculca e balornan di tolerancia, acep- 
tacion, stimacion y di union den nos 
ciudadanonan”, Prome Minister Evelyn 
Wever-Croes a expresa. 

Fortaleza pa Famia 


MUNDO ta conociendo asina tanto maldad cu hopi hende a lubida kico ta amor berdadero, hopi hende tin deseo di wordo 
stima cu e amor di Cristo Hesus. 


E enemigo ta sembrando odio, rencor y amargura tur caminda, y hopi hende ta sigui e caminda ey pensando cu mas mi 
trata hende malo, mas fuerte mi ta. 
Bo ta scucha palabranan manera, ami no ta tuma nada na man di ningun hende. 
Ami no ta laga ningun hende uza mi. 
Asina nos ta drentando e skina cual e enemigo kier pa nos biba aden, pasobra eyden nos ta bira ciego y nos ta haci mas 
bochincha y expresa duresa di curason. 


Den un cas caminda mayornan ta stima otro, muchanan ta biba alegre, pasobra nan ta mira amor, y amor ta tene hende 
na cas. Muchanan no ta bay caya, ora nan propio mayornan tin tempo pa nan, y ta aprecia nan bida, y ta haci tur locual 
ta posibel pa duna nan un bon crecemento y educacion. 


Bo tabata sa cu amor ta papia pa hende, hopi biaha bo no tin palabra pa expresa bo mes na bo yiunan, pero bo actitud di 
respet un pa otro, y e gracia di boso como mayor un pa otro, ta pone cu ora boso no ta na cas e yiunan ta puntra ki ora 
boso como mayor ta yega. 


Ta un cos cu solamente Dios, ta crea den hende, pasobra esey ta e sentimento di e amor berdadero, cu mundo no por 
ofrece, amor berdadero di Dios no ta bini cu ningun terapia di mundo, pasobra Cristo Hesus ta e esun cu a entrega su bida 
pa nos tur, pa asina nos conoce Su gran amor. 


Esun cu ta stima su prohimo ta stima Dios. 
Amor ta un expresion di obediencia na Dios, p’esey ta haci Dios dolor ora cu nos ta kibra otro, menosprecia otro, discrimina 
otro, pone otro trompica, rebaha otro, pasobra den tur esey nos ta demostra con leu e diabel tin dominio den nos bida. 


Ora nos ta uza pasado di otro como un kruk pa tene lanta na dje, ora bo ruman su caida ta un goso pa bo, pasobra bo ta 
asina envidioso di su crecemento, cu bo ta biba sperando un momento cu e por faya y pa bisa “Mi tabata sa esey”. 


Amor ta siña nos pa duna hende oportunidad den bida, mescos cu nos kier Dios duna nos oportunidad, ora nos faya y 
kier lanta cabes bek ariba. 


Cada biaha cu nos pordona nos ta demostra cu nos ta yiu di Dios, pasobra ora nos no pordona nos prohimo, Dios tampoco 
ta pordona nos (Mateo 6:14-15) y cada biaha cu nos ta haci oracion laga nos pordona si nos tin algo contra un hende 
(Marco 11:25) pa asina nos Tata cu ta den cielo tambe pordona nos. 


Laga amor ta sin hipocresia, aborese loke ta malo, tene firme na loke ta bon. Stima otro cu amor fraternal, duna prefer- 
encia na otro den amor. No flakia den diligencia, ma sea ferviente den spirito sirbiendo Señor (Romanonan 12:9-11). 


Y pakico boso ta yama mi Señor, Señor y no ta haci locual mi ta bisa. Ken cu bini cerca Mi y tende Mi palabranan y haci 
nan, lo Mi mustra boso cu ken e ta igual. 
Nos amor no mester ta di palabra so, pero di hecho tambe, cada biaha cu bo tin chens di comparti pan cu bo ruman hacie, 
pasobra esey ta boluntad di Dios. 


Laga nos stima otro pasobra: Amor sincero ta bini di Dios. 


Sinceramente, Pastor Marcel Balootje 


Amor sincero ta bini di dios 

You were the beautiful melody in 
the rhythm of my life. 
The music of your life lives on. 


Esline Esmeralda 
Oduber 
*20-09-1952 †06-06-2023 


Na nomber di su: 
Casa: Ernie A. C. Hilgers 
Yiu: Anouk C. Hilgers 


Rumannan: 
†Donny & Diana Oduber - Wever 
†Erik & †Gala Oduber - Harms 
†Oscar & Gloria Oduber - Moná 
Djenny & Pittis Oduber - Rodriguez 
Alix & †Antonio Oduber - Nucete 
Glenda & Johny Oduber - Chemaly 
†Dennis & Vera Oduber - Kock 
Micheal & Luz Dary Oduber - Cardona 


Swa y cuñanan: 
Jon L. Hilgers 
Marianne & Jeffry Hilgers - Handana 
Guusje & Ronald Hilgers - Ehrencron 
Jeroen & Claudia Hilgers - van Borselaer 


Sobrino y Sobrinanan stima. 


Manera ruman: 
Audrey Laclé - Croes 


Compañera di cas: 
Mistica Rosa Montiel 


Compañeronan di trabao: 
Kiekebooh! , sra P. Van Der Sloot y 
demas compañero 


Demas famia y amistadnan: 
Wever, Harms, Moná, Rodriguez, 
Nucete, Chemaly, Kock, Cardona, 
Handana, van Borselaer, Ehrencron, 
Oduber, Roos, Kooyman, Scippa, 
Salcedo. 


Un danki special na dokternan y 
infermeranan di ImSan y dr Horacio 
Oduber Hospital. 


Enbez di duna krans of flor, por fabor 
duna un donacion na Wilhelmina Kanker 
Fonds. 


Ta invita pa asisti na acto di despedida 
cual lo tuma lugar dialuna, 12 di Juni na 
Aurora Funeral Home di 7:00 pm pa 9:00 
pm di anochi. 


Nos disculpa si den nos tristesa nos por a 
lubida cualkier persona. 


Despues di entiero nos no ta ricibi bishita 
di condolencia na cas. 


Intens verdrietig, maar vooral heel dankbaar 
voor alle jaren dat we met haar hebben mogen 
samenwerken, nemen wij afscheid 
van onze zorgzame en lieve collega 


Esline E. Hilgers-Oduber 


Onze gedachten en medeleven gaan uit naar 
haar echtgenoot Ernie, haar dochter Anouk 
en naaste familieleden. 


Namens het gehele team 
van The Kiekebooh! Store 


Laga tur loke ta spera mi ta bunita 
Laga tur locual cu mi encontra 
na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 
Autor: Cado Wever. 


Cu dolor na nos curason, nos ta participa fayecimento di: 


Laureano Robert 
Cariñosamente yama “Jo” 
* 04-07-1940 - † 07-06-2023 


Na nomber di su: 
Casa: Elpidia Nuñez de Robert 


Yiunan: 
Radha Iris Robert 
Raysa Iris Robert 
Iris Marlene Robert 
Jon Robert 


Nieto(a)nan: 
Zoë Eman, Max Eman, Keanu Robert, Aijon 
Robert Ciel, Noquera, Izar Noquera, Alexander, 
Esther, Alexa. 


Rumannan: † Martina Leonsita, † Marciano, † 
Anita, † Paulita, † Francisco. 


Tur sobrinonan, sua y cuñanan 
Primo (a) nan, amigo y conocirnan, bisiñanan 


Demas Famia: Robert, Antersijn, Lopez. 


Ta invita pa acto di despedida cual lo tuma 
lugar na Aurora Funeral Home diasabra 10 di 
juni 2023 di 2’or pa 4’or di atardi. 


Cremacion lo tuma lugar despues den seno 
familiar. 


Nos disculpa si nos a lubida un demas famia. 


Mi no a muri. 
Ta pesei mi no a bisa ayo. 
Mi a djies habrie mi halanan, 
y bula bai keiro. Boso a keda atras. 
No laga tristesa domina boso. 
Keda uni un cu otro pa mi alma, 
Esey lo ta un alegria. 
Recorda mi cu hopi amor. 


Cu inmenso dolor na nos curason 
pero conforme cu boluntad di Dios 
nos ta anuncia fayecimento di: 


Elvira Elena Rivas 
Mihor conoci como: 
“ Comadrita y Nana “ 
*26 April 1937 - † 08 Juni 2023 


Acto di entiero lo wordo anuncia 
despues. 


Staff y personal di Ad Patres 
Funeral Home & Crematorium ta 
extende nos mas sentido pesame na 
famianan di e fayecida. 


Laga tur loke ta sperami ta bunita 
Laga tur locual cu mi encontra na 
caminda ta bunita 
Laga tur locual mi laga 
atras keda bunita y 
Laga tur esaki nan termina 
den tur buniteza 
Cado Wever 


Despues di un lucha largo y balente 
y conforme cu boluntad di Dios. 
Nos ta participa cu a bay sosega 
den Reino di Señor nos ruman, 
mama, amiga y tanta stima: 


Astrid Guinelda 
Albertsz 
*26-11-1961-†8-6-2023 


Acto di entiero lo wordo anuncia 
despues 

Lagrima y flornan por seca su recuerdonan 
y tur loke e la hasi y significa pa nos lo keda 
graba pa semper den nos mente y curason . 
“Cerca Dios so mi alma ta na pas, ta di dj’E 
mi salbacion ta bini” 
Salmo 62:1 


Cu inmenso tristeza na nos curazon nos ta 
participa fayecimento 
cristianamente di: 


Myrna B. Kock-Croes 
cariñosamente yama “Bea of Beati” 
*21-04-1939 - †01-06-2023 


Viuda di: 
† Luis Kock 


Yiunan: 
Rutsy Kock y Nico 
Ludwig Kock y Shamila 


Nieto y Nietanan: 
Ludwig, Gilbert, Stephany, Stephan, Melindo, 
Gilliano 


Bisanieto y nietanan: 
Jayson, Ky-liam, Mari-Bella, Yiró 


Rumanan: 
Iris Croes y yuinan 
†Theofilo Croes y yiunan 
Thomasa y Rodrigo Croes y yuinan 
Fransisca “Dica” Henriquez Croes y yuinan 
†Miguel y Lucia Croes 
Willy Croes y yui 
Tur Subrino y Subrinanan, Primo y Primanan, 
Swa y Cuñanan, Comer y Compernan, 
ihanan, bisiñanan, conocirnan na Aruba y 
Hulanda. 


Y su compañero nan di Stichting Cas 
Cristelle. 


Demas famia: 
Croes, Kock, De Mey, Lampe, Arias, 
Laurence, Henriquez, Raaz, Maduro, 
Semeleer, Ruiz, Schaarbaai, Luidens, Tromp 


Ta invita pa acto di entiero cual lo tuma 
lugar na Misa Birgen di Fatima na Dakota, 
diasabra 10 di juni 2023 di 9’or pa 11’or di 
mainta. Despues ta sali pa Santana Central 
Sabana Basora. 


Condolencia lo tuma lugar na Aurora 
Funeral Home diabierna 9 di juni 2023 di 7’or 
pa 9’or di anochi. 


Nos disculpa cu despues di entiero nos no 
por ricibi bishita di condolencia na cas. 


“Señor ta mi wardador, mi’n tin falta di nada. 
Den cunucu di yerba berde e ta ponemi sosega. 
E ta hibami na awa trankil, 
pa mi bolbe haña forsa”. 
Salmo: 23 


Cu dolor na nos curason, nos ta anuncia 
fayecimento di: 
Medarda 
Geerman-Hoevertsz 
Mihor conoci como: ”Mena” 
*08-06-1954 - †07-06-2023 


Na nomber di su: 
Esposo: Armando Geerman 


Yiunan: 
Gerald Geerman 
Armandito Geerman 


Rumannan: 
†Marcelina y Dominico Trimon y famia 
Vda. Genara Hoevertsz y famia 
Juana Hoevertsz y famia 
Domingo Hoevertsz y famia 
Vda. Maria Hoevertsz y famia 
Rosa Hoevertsz y Richard Croes y famia 
Valentino Hoevertsz y famia 


Cuñanan: 
Betty Geerman y famia 
Yolanda y Diego Werlaman y famia 
Danilda y Niacks Rasmijn y famia 
Tecla y Vick Rasmijn y famia 
Elsa y Betto Werleman y famia 


Sobrino(a)nan, primo(a)nan, comer y 
compernan, bisiña y conocirnan. 


Nos kier a pidi nos disculpa si nos por a lubida un 
of otro famia den nos 
tristesa. 


Acto di entiero lo tuma lugar dialuna 12 di 
juni 2023 di 9 or pa 11 or di mainta na Misa 
Inmaculada na Santa Cruz. 


Cremashon lo tuma lugar den seno familiar. 


Nos ta lamenta cu despues di entiero nos no por 
ricibi bishita di condolencia na cas. 


E binida di Señor 
Ma nos no kier, rumannan, pa boso keda 
den ignoransia tokante di esnan cu a muri, 
pa boso no ta tristo manera e otronan cu no tin 
speransa. Pasobra si nos ta kere cu Jesus a muri y a 
lanta atrobe, mescos tambe Dios lo trese hunto cunE 
esnan cu a muri den Jesus. 


1 Tesalonisensenan 4: 13-14 
Cu gradicimento na Dios pa tur e añanan hunto, 
nos ta anuncia fayecimiento 
di nos casa, tata, ruman stima y omo: 


Nicolaas Quandus 
Mihor conoci como “Nic” of “Cola” 
Ex-Douanero 
Na edad di 72 aña 
*31 Januari 1951 - † 30 Mei 2023 


Na nomber di su: 
Esposa: 
Irma Eveline Quandus-Tromp 


Yuinan: 
Solange Chantal Quandus 
Stephanie Christel Quandus 
Jordan Nicolas Quandus 
Justin Benjamin Quandus y Celeste van Mourik 


Rumannan: 
Nidia Quandus 
Maria Quandus 


Sobrino: 
Roderick “Ricky” Quandus y yuinan 


Cunanan: 
Maria y Felipe Koolman y yuinan 
Rinia y Wilfred Tromp y yuinan 
Silvia y Alberto Gonzalez y yuinan 


Manera Sobrinonan/Sobrinanan: 
Fiorella y Filbert Kranwinkel y yuinan 
Celine Koolman 
Samantha Koolman y yuinan 
Raynold y Bryan Tromp 
Carisma Gonzalez y yuinan 
Albert Gonzalez 


Ihanan: 
Roderick Quandus 
Samantha Koolman 
Ranzhino Tromp 
Carisma Gonzalez 


Amigonan: 
Jack y Roosje Tromp y famia, Bencho y Odette Croes 
y famia, Rufo Tromp y famia, “Brother” y famia, 
Hugo Silberie, Felipe Koolman y demas amigonan y 
amiganan. 


Famianan: 
Quandus, Tromp, van Mourik, Koolman, Gonzalez, Giel, 
Farro, Figaroa, Brigita, Kranwinkel, Rasmijn, Ridderstaat, 
Kelly, Cruz Rosario, Illles. 


Su rumanan di New Life Tabernacle 
S.V. Bubali y Fundacion Bubali Sport Complex 
Bubali 60+ (Sigui Move) 
Ryan Figaroa y famia 
Greg Fung A Fat 


Demas miembronan di directiva y miembronan di 
Bubali Sport Club y Bubali 60+ 


Miembro di Organisashon di Pensionado Publico Aruba 
(OPPA); Comision Revision di Statuto di OPPA 


Miembro di Arubaanse Voetbal Bond (AVB); Comision 
di Apelacion 


Miembro di Cooperativa Spaar y Credito Douane 
Aruba y miembro di Comision di supervision. 


Ta invita pa e acto di entiero cu lo tuma lugar dialuna 
dia 12 juni 2023 na Aurora Funeral Home 14:00-16:00, 
sigui pa Santana Catolico na Noord. 


Famia ta pidi disculpa si den nos tristesa nos por a 
lubida un famia of conoci. 
Disculpa nos cu nos no por ricibi bishita di condolencia 
na cas despues di entiero. 


“Señor ta mi wardador, mi’n tin falta di nada. 
Den cunucu di yerba berde e ta ponemi sosega. 
E ta hibami na awa trankil, 
pa mi bolbe haña forsa”. 
Salmo: 23 


Ta participa fayecimento di: 


Marie D. 
Cezaire-Joicin 
*26-05-1957 - † 06-06-2023 


Acto di entiero lo wordo anuncia despues 


